എരിവിൻറെ പര്യായമായി മലയാളി കരുതുന്ന കാന്തരി മുളകിന് റെക്കോഡ് വില . രണ്ട് മാസത്തിനിടയിൽ 1800 രൂപവരെ വില ഉയർന്ന കാന്താരി മുളകിന് ഇപ്പോൾ 1400 മുതൽ 1600 രൂപവരെ വിലയാണുള്ളത് . വിദേശത്ത് ഏറെ പ്രിയമാണ് എന്നതാണ് കാന്താരിയുടെ വില കുതിക്കാൻ കാരണം . രണ്ടുകൊല്ലമായി കാന്താരിയുടെ വില 250 രൂപയിൽ താഴുന്നുമില്ല എന്നാണ് വിപണി വർത്തമാനം . കേരളത്തിൽ ഏറ്റവും കൂടുതൽ കാന്തരി വിൽപ്പനയ്ക്ക് എത്തുന്ന കട്ടപ്പന മാർക്കറ്റിൽ ഒരുകിലോ കാന്താരിക്ക് ആയിരം രൂപയ്ക്കു മുകളിലാണ് വില . ഒരുമാസം മുൻപ് ഇത് 800 - നു മുകളിലായിരുന്നു ഗൾഫ് നാടുകളിലും , തായ്ലൻറ് , വിയറ്റ്നാം തുടങ്ങിയ രാജ്യങ്ങളിലെ വിഭവങ്ങളിലും കാന്താരി മുളകിന് പ്രിയം വർധിച്ചതോടെയാണ് വില വർധിച്ചത് . ഏതു കാലാവസ്ഥയിലും കാന്താരി നന്നായി വളരും . വെയിലോ മഴയോ പ്രശ്നമല്ല . പൊതുവെ ഇടുക്കി , വയനാട് ജില്ലകളിൽ വലിയ സാധ്യതയാണ് കാന്താരികൃഷിക്കുള്ളത് . പരിചരണം ഒന്നും വേണ്ടാത്ത കാന്താരി ഒരു നല്ല കീടനാശിനികൂടിയാണ് . കാന്താരി മുളക് അരച്ച് സോപ്പ് ലായനിയിൽ കലക്കി കീടനാശിനിയായി ഉപയോഗിക്കുന്ന ജൈവ കർഷകരുമുണ്ട് . കാന്താരിയും ഗോമൂത്രവും ചേർന്നാൽ കീടങ്ങൾ വരില്ല .